Gandia abona 260.000 euros als clubs d'esportius de la ciutat per ajudar-los a superar el mal moment econòmic provocat pel Coronavirus
24 abril 2020

## Gandia abona 260.000 euros als clubs d'esportius de la ciutat per ajudar-los a superar el mal moment econòmic provocat pel Coronavirus24 abril 2020Última actualització: 14 juliol 2025

![](../gestion/img/20180308-Lydia1-TONI-DEUSA.jpg)  
  

La regidora delegada d'Esports, Lydia Morant ha informat que el govern municipal ha procedit durant aquesta setmana a fer efectiu el pagament de 26 dels 40 convenis subscrits durant l'any passat amb entitats esportives de la ciutat.

Una mesura que es va adoptar durant el mes de març per evitar problemes econòmics a les entitats, ja que el Reial Decret emés pel Govern Central en relació amb la COVID-19 suspenia tots els concursos públics mentre dure l'estat d'alarma decretat. Una circumstància que hagués provocat que els clubs cobraren aquestes ajudes durante l'últim trimestre del present exercici.

"_Ja hem celebrat dues juntes de govern des que va començar la crisi sanitària i a mesura que els clubs han tramitat les pròrrogues s'han anat aprovant. Els clubs que van realitzar els tràmits primer ja estan cobrant les ajudes i la resta ho faran en breu" "Com ajuntament som conscients de la importància del sector esportiu perquè dóna un servei a una part molt àmplia de la població i esperem que amb aquesta mesura puguen tindre liquiditat per seguir afrontant les seues obligacions del dia a dia_" va declarar **Lydia Morant** qui ha animat a esportistes i a la població en general a "s_eguir les recomanacions de Sanitat i Salut Pública i continuar mantenint actius en els seus domicilis_".